Andrea Haugen

**Andrea Meyer Haugen**, artistnavn **Nebel**, **Nebelhexë** og i senere tid **Andréa Nebel**, (født **Andréa Meyer** 6. juli 1969 i Hannover i Vest-Tyskland, død 13. oktober 2021 i Kongsberg) var en tysk nyveivartist, låtskriver, forfatter og fetisjmodell. Hun befattet seg ofte med dekadente og esoteriske temaer. Haugen var i en periode gift med Tomas Thormodsæter «Samoth» Haugen fra bandet Emperor.

Hun ble drept av Espen Andersen Bråthen under massedrapet på Kongsberg den 13. oktober 2021.

## Liv og virke
Andrea Haugen stammet fra Nord-Tyskland. 

**London:** På grunn av sin forkjærlighet for britisk pop-, post-punk, Gothic- og New-Wave-musikk flyttet hun i 1990 til London. Der ville hun gjøre karriere som modell, men syntes modellscenen var alt for overflatisk og ombestemte seg. Hun var to år bosatt i okkuperte hus. I London studerte hun også esoteriske temaer og livets mysterier, opptok forbindelse med magiske, hedenske og heksemiljøer og ble med i esoteriske og okkulte grupper i byen, som *[[Illuminates of Thanateros]]* og *[[Ordo Templi Orientis]]*, og ble medlem av Church of Satan. 

Hun arbeidet en tid som fetisjmodell og begynte på en musikalsk karriere som støttevokalist i Dark-Metal-bandet Cradle of Filth. På en av bandets turneer ble hun kjent med Samoth, (Tomas Haugen) og senere giftet de seg og fikk en datter sammen. Skjønt de ble skilt, fortsatte hun å benytte hans borgerlige etternavn.

Til å begynne med komponerte Haugen musikk i Death in Junes stil; så planla de å grunnlegge et Black-Metal-band, men gav opp det ettersom guttural sang ble for anstrengende. Fra 1994 hadde de fremgang med Dark-Ambient-prosjektet Aghast. Mye på grunn av hennes kontakter i Londons Neofolk-scene med personer som  Ian Read (Fire + Ice), Tony Wakeford (Sol Invictus), Boyd Rice (NON) og David Tibet (Current 93), grunnla de i 1996 prosjektet Hagalaz’ Runedance, inspirert av dette miljøet og den okkulte filosofi det representerte. 

### Norge
Etter at hun hadde flyttet til Norge, befattet hun seg seg med nordisk, keltisk og middelalderlig musikalsk såvel som nordisk magisk tradisjon, mens hennes omgivelser fortsatt drev på med Metal og Ambient. Hun skrev da sin bok *The Ancient Fires of Midgard*. Hagalaz’ Runedance oppnådde internasjonal popularitet og listeplasseringer. Dessuten publiserte hun magasinet *Horde of Hagalaz*, som Nicholas Goodrick-Clarke betegnet som «de nordiske heksers, warlocks og krigeres stemme» for å gi uttrykk for «den kalde nordiske og hedenske grunns myter og magi, og kunnskapen om menneskenaturens mørke sider». Hun forklarte imidlertid overfor magasinet *[[Terrorizer (musikkmagasin)|Terrorizer]]* at hun ikke hadde sine egne røtter i den tradisjonelle musikk og ikke følte seg knyttet til disse folkene spirituelt; av samme grunn hadde hun vendt seg bort fra Åsatro-miljøet. Med Hagalaz’ Runedance ville hun vise at de gamle instrumentene ikke var bundet til fortiden, men var tidløse; for henne dreide det seg ikke om livet slik det hadde vært i den gamle fortid.

Hun sluttet da med Hagalaz’ Runedance og skapte fra 2002 sin musikk under kunstnernavnet *Nebelhexë*. Hun arbeidet også med video- og filmmanuskripter. Hun skrev horrormanuskriptene *The Grandmother* og *Behind the Mirrors* for regissør Phil Burtham, og forfattet kortfilmen *Torture Is No Culture*.

Andrea Haugen skrev fra 1995 surrealistiske historier, dikt og sosialkritiske artikler. Hun skrev også av og til humoristiske artikler om hverdagslivet, blant annet for det norske bladet Rimfrost. Boken *Walking With the Night* befatter seg med livets skyggesider, vampyrmyter, moderne spiritualitet og humørfylte episoder fra hennes uvanlige liv. Andrea Haugen drev også på med kickboxing. 

I 2009 sang og innspilte Andrea Haugen og den amerikanske musikeren Jarboe sammen Nina-Hagen-coveret *Don’t Kill the Animals*. Overskuddet skulle de la tilfalle dyrevernsgruppen PETA.

Haugen så sin fremtid i å skape filmmusikk og filmmanuskripter, og håpet også å igjen stå foran kameraet. Haugen bekjentgjorde så at fremtidige albums ville komme under navnet Andréa Nebel - ikke Nebelhexë -, og at hun ville gjenopplive sitt prosjekt *Aghast*. Dessuten at hun skulle bidra til lydsporet til den planlagte filmatisering av *[[Lords of Chaos (bok)|Lords of Chaos]]*, der hennes venn skuespilleren Jackson Rathbone skulle medvirke i. I 2010 lanserte Haugen et nytt Dark-Ambient-prosjekt kalt Aghast Manor. Med dette skulle hun etter eget utsagn kreere Dark-Ambient *soundtracks* som skulle egne seg som filmmusikk. I mai 2012 annonserte Andrea Haugen (som imens var begynt å kalle seg Andréa Nebel) at hun hadde solgt en komposisjon for filmselskapet Summit Entertainment, og at hun skulle opptre den 27.&nbsp;mai 2012 på det tyske Wave-Gotik-Treffen. Hun var imidlertid ikke del av WGTs regulære program. Hun opptrådte tilslørt under Hekates opptreden, og spilte *DecaDemons* fra Aghast-Manor-albumet *Gaslights*.

Hun ble drept under massedrapet på Kongsberg den 13. oktober 2021.

## Diskografi
### Aghast
* *Hexerei im Zwielicht der Finsternis* (1995)

### Hagalaz' Runedance
* *Frigga’s Web* (2002)
* *Volven* (2000)
* *On Wings of Rapture* (2000)
* *Urd – That Which Was* (1999)
* *The Winds That Sang of Midgard’s Fate* (1998)
* *When the Trees Were Silenced* (1996)

### Nebelhexë
* *Laguz – Within the Lake* (2004)
* *Essensual* (2006)
* *Dead Waters* (2009)
* *Don't Kill The Animals – With Jarboe* (2009)

### Gjesteopptredener
* Cradle of Filth 
*: *[[The Principle of Evil Made Flesh]]* (1993) (under navnet «Andrea Meyer»).
* Satyricon 
*: *[[Nemesis Divina]]* (1996)

## Bøker
* 2000 *The Ancient Fires of Midgard* (ny titel Understanding the Northern Myths and Traditions, 2008)
* 2008 *One Autumn Day*
* 2008 *The Dark Side Of Dreaming – poems*
* 2007 *spaltist hos Rimfrost avis*
* 2009 *The Way to Hysteria*
* diverse dikt, manus og historier

## Referanser


## Eksterne lenker
* Nebelhexe hos MySpace
* Nebelhexe sin nettside
* Nebelhexe personal hos Myspace